|  |
| --- |
| **Формуляр за частична предварителна оценка на въздействието****Приложете към формуляра допълнителни информация/документи** |
| **Институция: Министерство на регионалното развитие и благоустройството** | **Нормативен акт: Проект на Постановление на Министерския съвет за изменение и допълнение на Наредбата за специално ползване на пътищата, приета с Постановление № 179 на Министерския съвет от 2001 г. (обн., ДВ, бр. 62 от 2001 г.)** |
| **За включване в** **оперативната програма на Министерския съвет за периода: август 2019** | **Дата: юли2019 г.** |
| **Контакт за въпроси: Пенка Савова** | **Телефон: 02/9173263** |
| 1. **Дефиниране на проблема:**
	1. *Кратко опишете проблема и причините за неговото възникване. Посочете аргументите, които обосновават нормативната промяна.*

В настоящата редакция на Наредбата за специално ползване на пътищата (НСПП) се констатират следните проблеми:Разпоредбите на НСПП не кореспондират с изискванията на държавната политика за намаляване на административната тежест. Има несъответствие на текстовете на наредбата с разпоредбата на чл. 87, ал. 11 от Данъчно-осигурителения процесуален кодекс /ДОПК/. Съществува изискване заявителите да предоставят удостоверение за регистрация от Агенцията по вписванията.Налице е несъответствие на НСПП с приети нормативни промени. В наредбата се съдържат препратки към нормативни актове, които са изменени или отменени, както и разпоредби, които не са в съответствие с терминологията в действащата нормативна уредба. Заглавието на Закона за електронния документ и електронния подпис е изменено на Закон за електронния документ и електронните удостоверителни услуги (загл., изм., ДВ, бр. 85 от 2017 г.), като текстовете на НСПП не са актуализирани. Приета е Наредба № РД-02-20-2 от 2018 г. за проектиране на пътища (обн., ДВ, бр. 79 от 2018 г.), като препращанията в текстовете на НСПП са към отменената Наредба № 1 от 2000 г. за проектиране на пътища. В тази връзка не е унифицирана терминологията на НСПП с актуалната нормативна уредба.В наредбата е разписана пълна забрана за изграждане на нови пътни връзки в зоните за престрояване пред кръстовища и пътни възли, шлюзове, връзки на пътни възли и уширени пътни участъци, предназначени за кацане на самолети. По този начин се създават пречки за реализиране на инвестиционни проекти. Необходими са промени в НСПП с оглед изпълнение на Решение № 704 от 2018 г. на Министерския съвет за приемане на мерки за трансформация на модела на административно обслужване. Мерките са насочени към превръщане на удостоверителните услуги за потребителите във вътрешно-административни услуги, електронизиране на нови услуги за гражданите и бизнеса, групиране и стандартизиране на услугите и преминаване към комплексно административно обслужване. В съответствие с приетите мерки с Решение № 496 на Министерския съвет от 2017 г. за изпълнение на Решение № 338 на Министерския съвет от 2017 г. за приемане на мерки за намаляване на административната тежест върху гражданите и бизнеса чрез премахване на изискването за представяне на някои официални удостоверителни документи на хартиен носител, са необходими промени, които обхващат отмяна на разпоредбите за представяне на официални удостоверителни документи на хартиен носител. Това са удостоверенията за регистрация, издавани от Агенция по вписванията и удостоверенията за наличие или липса на задължения по чл. 87, ал. 6 от ДОПК.За изпълнение на приетите мерки с Решение № 704 от 2018 г. на Министерския съвет е предвидено да се направят изменения в наредбата, с които се цели да се постигне следното:1. От заявителите да не бъде изисквана за предоставяне информация или документи, които са налични при административния орган или при друг орган. 2. Съгласуванията по наредбата с органите на Министерството на вътрешните работи (МВР) да бъдат извършвани по служебен път.При услугите, свързани със специалното ползване на пътищата, предоставяни от общинските администрации не се използват еднотипни образци на заявления, като общинските администрации имат възможността да одобряват различни образци – Наредба за специално ползване на пътищата не съдържа образци на заявленията.Заявленията/исканията съдържат множество ненужни и утежняващи предоставянето на услугите данни: данни за лични карти, описание на заверка на пълномощно, данни, налични в администрацията, както и въвеждат изискване за предоставяне на допълнителни документи от същата или друга администрация, непредвидени в нормативен акт (описани в отделна мярка в т.8). Изисква се попълване на значителен обем данни, които не са необходими за целите на производството и които не са предвидени в чл.29, ал.2 от АПК.Под 20 % от образците на искания са налични в Регистъра на услугите, като не са налични и на страниците на всички общински администрации. При наличната на информационните страници на общините информация и образци на заявления, наименованията на услугите не са идентични и не са унифицирани с наименованията на услугите в Регистъра на услугите. Необходимост от стандартизация се установява и относно срокове за предоставяне на услугите и начина на определяне на таксите за тях (описани в отделни мерки по т. 9 и т. 10).Следва да се направят изменения в Наредбата за специално ползване на пътищата, като се уредят основополагащи принципи за процедурите по предоставяне на услугите и да се утвърдят образци на заявления, необходими документи за заявяване, бланки/образци на издаваните в резултат от услугите, документи и срокове за извършване, която да се прилага от всички общински администрации.*1.2.* *Опишете какви са проблемите в приложението на съществуващото законодателство или възникналите обстоятелства, които налагат приемането на ново. Посочете възможно ли е проблемът да се реши в рамките на съществуващото законодателство чрез промяна в организацията на работа и/или въвеждане на нови технологични възможности (например съвместни инспекции между няколко органа и др.)*Действащата НСПП съдържа наименования на нормативни актове, които са изменени и препратки към отменени нормативни актове. Съдържа текстове, които не са в съответствие с терминологията в актуалната нормативната уредба. В наредбата се съдържат разпоредби, които са в противоречие с цитираните по-горе решения на Министерския съвет. От заинтересованите лица се изисква предоставяне на документи, които не съответстват на мерките за намаляването на административната тежест. В съответствие с държавната политика за намаляване на административната тежест е необходима отмяната на всички разпоредби, касаещи представяне на документи, налични при друг орган. Съгласуванията с органите на МВР не следва да се извършват от заинтересуваното лице, а по служебен път. Не е възможно проблемите да бъдат разрешени в съществуващата нормативна уредба чрез промяна в организацията на работаи/или въвеждане на нови технологични възможности (например съвместни инспекции между няколко органа и др.). Услугите на общините, свързани със специалното ползване на пътищата не са стандартизирани.*1.3. Посочете дали са извършени последващи оценки на нормативния акт или анализи за изпълнението на политиката и какви са резултатите от тях?*Не са извършвани последващи оценки на нормативния акт. |
| **2. Цели:***(Посочете целите, които си поставя нормативната промяна по конкретен и измерим начин и график (ако е приложимо) за тяхното постигане. Съответстват ли целите на действащата стратегическа рамка? )*Прецизиране на текстовете на наредбата в съответствие с направени изменения в нормативната уредба.Изпълнение на Решение № 704 от 2018 г. на Министерския съвет за приемане на мерки за трансформация на модела на административно обслужване и Решение № 496 на Министерския съвет от 2017 г. за изпълнение на Решение № 338 на Министерския съвет от 2017 г. за приемане на мерки за намаляване на административната тежест върху гражданите и бизнеса чрез премахване на изискването за представяне на някои официални удостоверителни документи на хартиен носител.Създаване на нормативна възможност, при спазване на допълнителни мерки за безопасност, да се допуска изграждане на нови пътни връзки в зоните за престрояване пред кръстовища и пътни възли, шлюзове, връзки на пътни възли и уширени пътни участъци, предназначени за кацане на самолети, с оглед намаляване на пречките за реализиране на инвестиционните намерения.Стандартизиране на услугите на общините, свързани със специалното ползване на пътищата. |
| **3. Идентифициране на заинтересованите страни:***(Посочете всички потенциални засегнати и заинтересовани страни, върху които предложението ще окаже пряко или косвено въздействие (бизнес в дадена област/всички предприемачи, неправителствени организации, граждани/техни представители, държавни органи, др.)*1. Министерството на регионалното развитие и благоустройството;2. Министерства и ведомства, които предоставят административни услуги;3.Агенция „Пътна инфраструктура“;4. Заинтересованите лица, които имат стопанска инициатива, подлежаща на разрешителен режим по реда на Наредбата за специално ползване на пътищата;5. Национално сдружение на общините в Република България;6. Общините. |
| **4. Варианти на действие:***(Идентифицирайте основните регулаторни и нерегулаторни възможни варианти на действие от страна на държавата, включително и варианта „без действие“.)***Вариант за действие 1 „Без намеса“.**При вариант „Без намеса“:1. Няма да се постигне съответствие между текстовете в наредбата и направените изменения в нормативната уредба;2. Няма да се изпълнят Решение № 704 от 2018 г. на Министерския съвет за приемане на мерки за трансформация на модела на административно обслужване и Решение № 496 на Министерския съвет от 2017 г. за изпълнение на Решение № 338 на Министерския съвет от 2017 г. за приемане на мерки за намаляване на административната тежест върху гражданите и бизнеса чрез премахване на изискването за представяне на някои официални удостоверителни документи на хартиен носител.3. Няма да има нормативна възможност за изграждане на нови пътни връзки в зоните за престрояване пред кръстовища и пътни възли, шлюзове, връзки на пътни възли и уширени пътни участъци, предназначени за кацане на самолети.**Вариант за действие 2 „Приемане на Постановление на Министерския съвет за изменение и допълнение на НСПП“.** 1. Ще се прецизират текстовете на наредбата в съответствие с направени промени в нормативната уредба.2. Ще се намали административната тежест върху гражданите и бизнеса, чрез изпълнението на цитираните решения на Министерския съвет. Предвижда се да отпадне изискването за представяне на удостоверение за наличие или липса на задължения по чл. 87, ал. 6 от ДОПК, чрез изменения в чл. 9, т. 1; чл. 14, т. 1; чл. 20, т. 2, както и отмяна на разпоредбата на чл. 11а, ал. 2, т. 3, предвиждаща представяне на удостоверение от Агенцията по вписванията. Предвижда се да отпадне изискването от заинтересованото лице за предоставяне информация или документи, които са налични при друг орган.3. Ще се намалят ограниченията и ще се създаде възможност за реализиране на инвестиционни намерения, относно изграждане на нови пътни връзки в зоните за престрояване пред кръстовища и пътни възли, шлюзове, връзки на пътни възли и уширени пътни участъци, предназначени за кацане на самолети, при спазване на допълнителни мерки за безопасност. |
| **5. Негативни въздействия:***(Опишете качествено (при възможност – и количествено) всички значителни потенциални икономически, социални, екологични и други негативни въздействия за всеки един от вариантите, в т.ч. разходи (негативни въздействия) за идентифицираните заинтересовани страни в резултат на предприемане на действията. Пояснете кои разходи (негативни въздействия) се очаква да бъдат второстепенни, и кои да са значителни.)***Вариант за действие 1 „Без намеса“.**В случай, че не бъде прието постановление на Министерския съвет за изменение и допълнение на Наредбата за специално ползване на пътищата, в икономически и социален план няма да се постигне прецизиране на нормативната уредба, няма да се намали административната тежест за гражданите и бизнеса, няма да се създаде възможност за реализиране на инвестиционни намерения, относно изграждане на нови пътни връзки в зоните за престрояване пред кръстовища и пътни възли, шлюзове, връзки на пътни възли и уширени пътни участъци, предназначени за кацане на самолети, при спазване на допълнителни мерки за безопасност.**Вариант за действие 2 „Приемане на Постановление на Министерския съвет за изменение и допълнение на НСПП “Икономически негативни въздействия**: Приемането на Постановление на Министерския съвет за изменение и допълнение на Наредбата за специално ползване на пътищата няма да доведе до икономически, социални, екологични и други негативни въздействия. |
| **6. Положителни въздействия:**(*Опишете качествено (при възможност – и количествено) всички значителни потенциални икономически, социални, екологични и други ползи за идентифицираните заинтересовани страни за всеки един от вариантите в резултат на предприемане на действията. Посочете как очакваните ползи кореспондират с формулираните цели.)***Вариант за действие 1 „Без намеса“:** При този вариант не са идентифицирани положителни въздействия.**Вариант за действие 2 „Приемане на Постановление на Министерския съвет за изменение и допълнение на НСПП“** * Наредбата ще се приведе в съответствие с измененията в нормативната уредба;
* Ще се намали административната тежест върху гражданите и бизнеса, съответно повишаване качеството на предлаганата услуга за гражданите и бизнеса;
* Ще се създаде нормативна възможност за инвестиционни намерения при изграждане на нови пътни връзки в зоните за престрояване пред кръстовища и пътни възли, шлюзове, връзки на пътни възли и уширени пътни участъци, предназначени за кацане на самолети, при спазване на допълнителни мерки за безопасност.
 |
| **7. Потенциални рискове:**(*Посочете възможните рискове от приемането на нормативната промяна, включително възникване на съдебни спорове.)*Не са идентифицирани конкретни рискове при реализирането на Вариант 2 „Приемане на Постановление на Министерския съвет за изменение и допълнение на НСПП“. |
| **8.1. Административната тежест за физическите и юридическите лица:**☐ Ще се повиши☒ Ще се намали ☐Няма ефектЩе бъде намален броят на документите, които трябва да се представят на хартиен носител в процедурата по издаване на разрешения за специално ползване на пътищата. Документите, които се предоставят от друг орган ще се изискват по служебен път. Ще се повиши качеството на предлаганата услуга за гражданите и бизнеса.Ще се стандартизират услугите на общините.**8.2. Създават ли се нови регулаторни режими? Засягат ли се съществуващи режими и услуги?**Не се създават нови регулаторни режими. Облекчава се издаването на разрешение за специално ползване по пътищата, предвид намаляване броя на документите, които трябва да се представят на хартиен носител в процедурата по издаване му, както и набавянето им по служебен път. |
| **9. Създават ли се нови регистри?***Ако отговорът е „да“. Посочете колко и кои са те.*Не се създават нови регистри. |
| **10. Как въздейства акта върху микро, малки и средни предприятия (МСП):**☐Актът засяга пряко МСП☐ Актът не засяга МСП☒ Няма ефект |
| **11. Проектът на нормативен акт изисква ли цялостна оценка на въздействието:**☐ Да ☒ Не |
| **12. Обществени консултации:***(Обобщете най-важните въпроси за консултации в случай на извършване на цялостна ОВ или за обществените консултации по чл. 26 от Закона за нормативните актове; посочете индикативен график за тяхното провеждането и видовете консултационни процедури.)*Проектът на Постановление на Министерския съвет за изменение и допълнение на Наредбата за специално ползване на пътищата ще бъде публикуван за обществена консултация на Портала за обществени консултации (http://www.strategy.bg/PublicConsultations) и на интернет страницата на МРРБ (http://www.mrrb.government.bg/), като на основание чл. 26, ал. 4, изр. първо от Закона за нормативните актове, срокът за получаване на предложения и становища е 30 дни.След приключване на обществените консултации и преди приемането на проекта на НСПП, на интернет страницата на МРРБ и на Портала за обществени консултации ще се публикува справка за постъпилите предложения и обосновка за неприетите предложения. |
| **13. Приемането на нормативния акт произтича ли от правото на ЕС.**☐ Да ☒ Не*(Моля, посочете изискванията на правото на ЕС, включително информацията по т. 8.1 и 8.2, дали е извършена оценка на въздействието на ниво ЕС и я приложете (или връзка към източник)* |
| **14. Име, длъжност, дата и подпис на директор на дирекцията, отговорна за изработването на проекта на нормативен акт:**Име и длъжност: инж. Пенка Савова – и.д. директор дирекция „Поддържане на пътната инфраструктура“ при Агенция „Пътна инфраструктура“.Дата: ………. 2019 г.Подпис: |